забавни вицове за Джуджета
Авиокомпанията Quantas е известна с това, че е единствената голяма компания, чиито самолет никога не е претърпявал катастрофа. Навярно заслуга за това има и строгата процедура по тестване на самолетите преди полет и попълваните за целта дневници по поддръжката. В тях пилотите вписват своите забележки (З), а механиците от наземния персонал - своите отговори (О). Тъй като и двете страни се отличават с особеното си чуство за дружелюбен, но понякога черен хумор, с годините се е натрупала доста своеобразна колекция от лаконични задочни разговори. Предлагаме ви малка част от тях:

 З: Лявата вътрешна гума е почти наложително да бъде заменена.
 О: Почти заменихме лявата вътрешна гума.

 З: Нещо подрънква в пилотската кабина.
 О: Нещо беше затегнато в пилотската кабина.

 З: Има умрели бръмбари по челното стъкло.
 О: Поръчани са живи такива. Ще ги инсталираме след следващия полет.

 З: Има признаци за протичане на течност по десния колесник.
 О: Признаците са отстранени.

 З: Системата "Свой-Чужд" не работи.
 О: Системата "Свой-Чужд" никога не работи, когато е изключена.

 З: Двигател, инв. № 380-8006FAF-89-19, липсва под лявото крило.
 О: След кратко разследване, двигател, инв. № 380-8006FAF-89-19, беше открит под дясното крило.

 З: В пилотската кабина има мишка.
 О: В оборудването на пилотската кабина е добавена котка.

 З: Полетът мина нормално, но помощната система за управление при приземяване работи доста грубо.
 О: На този тип самолет няма помощна система за управление при приземяване.

 З: В момента на включване на автопилота самолетът губи 30м височина.
 О: Проверено неколкократно в хангара - самолетът държи височината стабилно.

 З: При заключване на ръчката на газта, същата се движи много трудно.
 О: Ключалката е сложена там с цел ръчката на газта да се движи ТРУДНО..., идиот такъв!

 З: Подозирам, че в челното стъкло има пукнатина.
 О: Подозирам, че си прав.

 З: Самолетът се държи странно.
 О: На самолета бе наредено да се държи прилично.

 З: Иззад контролния блок на радиста се чува силен звук - като че ли там седи някаво джудже и блъска с чук по плоскостите.
 О: Джуджето е открито. Чукът - иззет. 

 З: Радарът пищи неистово.
 О: Радарът е препрограмиран. Сега ще чурулика тихо.